Franco Foda

Franco Foda (sündinud 23. aprillil 1966 Mainzis) on Saksamaa jalgpallitreener ja endine jalgpallur.

Tema jalgpallurikarjäär kestis aastatel 1983–2001. Mängijana oli tema positsioon kaitsja. Klubikarjääri jooksul mängis ta Saksamaa klubides 1. FC Kaiserslautern, Bielefeldi Arminia, 1. FC Saarbrücken, Leverkuseni Bayer ja VfB Stuttgart, Austria klubis Grazi Sturm ning Šveitsi klubis FC Basel. Grazi Sturmiga tuli ta hooaegadel 1997–98 ja 1998–99 Austria meistriks. 1987. aastal pidas Foda kaks mängu Lääne-Saksamaa jalgpallikoondises.

Treenerina alustas Foda tööd oma viimase koduklubi Grazi Sturmi juures. Aastatel 2002–2003, 2006–2012 ja 2014–2017 on ta olnud klubi peatreener. Peatreenerina tuli ta Sturmiga Austria meistriks hooajal 2010–11. Lisaks oli ta 2012–2013 1. FC Kaiserslauterni peatreener. Alates 2018. aasta jaanuarist on Foda olnud Austria jalgpallikoondise peatreener.

Kategooria:Saksamaa jalgpallurid
Kategooria:Saksamaa jalgpallitreenerid
Kategooria:1. FC Kaiserslauterni jalgpallurid
Kategooria:Bielefeldi Arminia jalgpallurid
Kategooria:Leverkuseni Bayeri mängijad
Kategooria:VfB Stuttgardi mängijad
Kategooria:FC Baseli jalgpallurid
Kategooria:Bundesliga mängijad
Kategooria:Sündinud 1966